

Մամուլի հաղորդագրություն

Ո՛չ կորոնավիրուսին

Կապը հանրության հետ՝ «Վեոլիա Ջուր» ՓԲԸ հաղորդակցության էլեկտրոնային միջոցներով

Հարգելի բաժանորդներ և սպառողներ,

Հանրապետությունում կորոնավիրուսի տարածման դեմ պայքարի շրջանակներում, «Վեոլիա Ջուր» ընկերությունը այլ միջոցառումների թվում նպատակահարմար է համարում առաջիկայում, մինչև իրավիճակի կայունացումը, սահմանափակել ուղղակի շփումները հանրության հետ: Համակարգի ստորաբաժանումներն հնարավորինս անցնում են աշխատանքի հեռահար եղանակի:

Նշված հանգամանքով պայմանավորված, բաժանորդներին և սպառողներին կոչ ենք անում այցելել ընկերության Բաժանորդների սպասարկման գրասենյակներ միայն խիստ անհրաժեշտության դեպքում, երբ առաջացած խնդիրն անհետաձգելի բնույթ է կրում և անձնական ներկայություն է պահանջում: Այդ ընթացքում կգործի մեկ՝ Երևան, Աբովյան 66ա հասցեում գտնվող, Բաժանորդների սպասարկման գրասենյակ: Կապը հանրության հետ նախատեսվում է գլխավորապես ապահովվել ընկերության հաղորդակցության էլեկտրոնային գործիքների միջոցով:

Ձեզ հետաքրքրող հարցերով կարող եք դիմել.

Զանգահարելով՝

* 185, 011.300 185, 0 800 00 185

Փոստային նամակով՝

* 0025, ՀՀ, ք. Երևան, Աբովյան 66ա,

Էլեկտրոնային նամակով՝

* com@vjur.am,
* office@vjur.am,
* veolia.am պաշտոնական կայք /«Հետադարձ կապ»/,
* veolia Armenia ֆեյսբուքյան էջ /«Նամակ ուղարկել»/:

Ջրաչափի ցուցմունքը՝ ի լրումն վերը նշված միջոցների, կարելի է հաղորդել նաև.

* Գրանցվելով veolia.am պաշտոնական կայքում /«Սպառողներին» / «Առցանց ծառայություններ» / «Մուտք» / «Ցուցմունքների մուտքագրում»/ և, կատարելով պահանջվող հրահանգները, մուտքագրել,
* Չափիչ սարքի ցուցմունքի լուսանկարն ուղարկելով սպասարկող մասնագետ - տեսուչին՝ viber հավելվածով:

Իր հերթին «Վեոլիա Ջուր» ընկերությունը հրատապ հարցերով կապ կապահովվի բաժանորդների հետ գլխավորապես հեռախոսազանգերի և անհատական հաղորդագրությունների՝ SMS-ների միջոցով:

Միաժամանակ խնդրում ենք ձեզ չմոռանալ ժամանակին կատարել ընթացիկ վճարումները սպառած ջրի դիմաց, որպես երաշխիք համակարգի հետագա կայուն զարգացման՝ ի շահ բոլորիս:

Հարգելի քաղաքացիներ,

Եկեք լինենք կարգապահ, պահպանենք անվտանգության առաջնային կանոնները, չվտանգենք ո՛չ մեր և ո՛չ էլ այլոց կյանքը:

Քաջառողջություն ձեզ:

«Վեոլիա Ջուր ՓԲԸ